এ নিয়েই তোলপাড় গোটা টেনিস দুনিয়া। যে অভিযোগে সেরেনার বিরুদ্ধে পয়েন্ট কেটেছেন আম্পায়ার, সে আচরণ, অর্থাৎ হতাশা প্রকাশে কোর্টে র‍্যাকেট ছুড়ে মারার ঘটনা অহরহই করে থাকেন পুরুষ খেলোয়াড়েরা। সেরেনা আর্থার অ্যাশ স্টেডিয়ামের ফাইনালে এ অসামঞ্জস্যই চোখে আঙুল দিয়ে দেখিয়ে দেন। সেরেনার প্রতিবাদের পর ব্যাপারটি নিয়ে নড়েচড়ে বসছে ডব্লুটিএ। সংস্থার ট্যুর চিফ স্টিভ সিমনস টেনিস কোর্টের এমন বৈষম্য স্বীকার করে এটি সমাধানের লক্ষ্যে কাজ করার কথা জানিয়েছেন।